राज्य ब्यूरो, इलाहाबाद : माध्यमिक शिक्षा सेवा चयन बोर्ड उप्र ने आठ विषयों के पद निरस्त कर दिया है। इसका असर अब राजकीय कालेज की एलटी ग्रेड परीक्षा 2018 पर पड़ने के पूरे आसार हैं। अभ्यर्थियों ने यूपी बोर्ड मुख्यालय, चयन बोर्ड कार्यालय, लोकसेवा आयोग कार्यालय और शिक्षा निदेशालय में प्रदर्शन करके मांग की है कि हाईस्कूल में जीव विज्ञान की अर्हता तय होने तक एलटी ग्रेड शिक्षक भर्ती की लिखित परीक्षा स्थगित की जाए। ज्ञात हो कि 29 जुलाई को उप्र लोकसेवा आयोग इसकी लिखित परीक्षा कराने जा रहा है।